**ЗДРАВСТВЕНИ ЦЕНТАР ВРАЊЕ**

**Број: 01-9386**

**Датум: 17.11.2021.године**

**Врање**

На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године као и Одлуке  о потреби заснивања радног односа бр. 01-9385 од 17.11.2021. године, а у складу са Инструкцијом Министарства здравља РС бр. 120-01-151/2020-02 од 26.08.2021.године в.д.директора Здравственог центра Врање, расписује

**О Г Л А С**

за пријем у радни однос на **одређено** време са пуним радним временом за следеће радно место:

1. **Магистар фармације, 1 (један) извршилац** у Служби за фармацеутску здравствену делатност ОЈ Опште болнице Здравственог центра Врање, ради замене одсутног радника који је привремено спречен за рад, а најкасније до 31.12.2021.године.

Услови: седми степен стручне спреме, завршен фармацеутски факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **2.19.2.** Секундарна здравствена заштита:

-обавља послове из области фармацеутске здравствене делатности о чему води прописану медицинску документацију;

– издаје лекове, медицинска средства и предмете опште употребе и даје савете за њихову примену;

- предлаже унапређивање фармакотерапијских мера и поступака у рационалној употртеби лекова и одређених врста медицинских средстава

-прати нежељене реакције на лекове и медицинска средства и доприноси избегавању истих;

– доприноси избегавању интеракција и терапијског дуплирања примене лекова;

– ради на промоцији здравља и превенција болести у сарадњи са другим здравственим радницима;

– израђује магистралне лекове;

– набавља и контролише правилно складиштење и чување лекова, медицинских средстава и предмета опште употребе;

– управља фармацеутским отпадом;

– учествује у континуираном стручном усавршавању.

**Заинтересовани кандидати подносе:**

* Пријаву на оглас са кратком пословном биографијом и контакт телефоном
* Фотокопију личне карте или очитане податке са личне карте, уколико је чипована
* Фотокопију дипломе
* Фотокопију уверења о положеном стручном испиту
* Фотокопију важеће лиценце
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Рок за подношење пријава је **8 дана** од дана објављивања на web страници Министарства здравља Републике Србије.

Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос, као и оверену документацију.

Кандидатима који не буду изабрани доставља се одлука о избору кадидата, на адресу коју буду приложили у пријави. **Конкурсна документација се не враћа.**

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

Коначну одлуку о избору кандидата доноси директор Здравственог центра Врање.

Неисправне и неблаговремене пријаве неће се разматрати.

Пријаву доставити у затвореној коверти са назнаком **„ОГЛАС БРОЈ 52"**

у писарници, на адресу:

**Здравствени центар Врање**

**Јована Јанковића Лунге бр.1**

**17500 Врање**

**В.Д. ДИРЕКТОРА**

**ЗДРАВСТВЕНОГ ЦЕНТРА ВРАЊЕ**

**Др Саша Ђорђевић**